Ana Garsesa

Ana Garsesa (; dzimusi ) ir spāņu aktrise un modele, kas pazīstama ar galvenās lomas — Marianas "Hanas" Eksposito atveidošanu ziepju operā "Solījums" (2023—2025).

 Biogrāfija 
Ana Garsesa dzimusi 2000. gada 9. maijā Valjadolidā, Kastīlijā un Leonā, Spānijā. Papildus dzimtajai spāņu valodai viņa brīvi pārvalda angļu valodu.

 Izglītība 
Ana Garsesa absolvējusi teksta interpretāciju Kastīlijas un Leonas Dramatiskās mākslas augstskolā (2021). Studējot aktiermākslu, mācījusies arī Bratislavas Skatuves mākslas akadēmijā Slovākijā (2019) un Kino centrā (2021). Pēc skolu absolvēšanas viņa nolēma pārcelties uz Madridi, lai piepildītu savu sapni un kļūtu par aktrisi. Neilgi pēc tam viņa ieguva galveno lomu seriālā "Solījums", kur viņa atveidoja Hanu Eksposito.

 Karjera 
Ana Garsesa sāka uzstāties dažādās lugās un mūziklos, piemēram, El diluvio que viene, "Dons Žuans", Fuegos, "Kaija", Estrellas, The Seagull y Friday. 2018. gadā viņa piedalījās grupas Ecos de la Hysteria mūzikas videoklipā Guerra y Humo. Tajā pašā gadā viņa piedalījās īsfilmās Alicia, Muerte en Vida un La respuesta. 2019. gadā viņa atveidoja Duenas lomu īsfilmā Señoras de Sijena, kuras režisors ir Tomass Henerelo.

2021. gadā viņa atveidoja Liliju Enrikes Garsijas-Vaskesa režisētajā īsfilmā Los comedores de loto. Par šīs lomas atveidošanu viņa 2022. gadā ieguva Mejor interpretación balvu. Šajā pašā, 2022. gadā, viņa atveidoja Nuriju īsfilmā Quizás mañana, kuras režisore ir Lusija Lobato. Tajā pašā gadā Ana Garsesa piedalījās televīzijas filmā Sálvese quien Putin!, kuru režisēja Hosē Mota un Isaaks Kantero.

Madridē, lai nopelnītu iztiku, viņa sāka strādāt par pārdevēju apģērbu veikalā, kurā strādāja deviņus mēnešus, līdz tika izvēlēta aktieru atlasei. 2023. gadā TVE viņu izvēlējās galvenās varones Marianas "Hanas" Eksposito lomai, kuru A. Garsesa kanāla La 1 seriālā "Solījums" atveidoja līdz 2025. gada martam. Tajā pašā gadā viņa piedalījās Enrikes Garsijas-Vaskesa pilnmetrāžas filmā Gallo rojo.

 Filmogrāfija 

 Kino 
 Gads Filma Loma Piezīmes2018 Alicia ĪsfilmasMuerte en VidaLa respuesta2019 Señoras de Sijena Duena Īsfilmas2021 Los comedores de loto Lilija 2022 Quizás mañana Nurija 2023 Gallo rojo 

 TV 
 Gads Nosaukums Loma Piezīmes2022¡Sálvese quien Putin!TV filma2023—2025"Solījums"Mariana "Hana" Eksposito553 sērijas

 Videoklipi 
 Gads Nosaukums Mākslinieks Piezīmes2018Guerra y HumoEcos de la Hysteria

 Atsauces 

 Ārējās saites 



Kategorija:2000. gadā dzimušie
Kategorija:Kastīlijā un Leonā dzimušie
Kategorija:Spānijas televīzijas aktrises
Kategorija:Spānijas kinoaktrises
Kategorija:Spānijas fotomodeļi
Kategorija:Fotomodeļi